Histamínová intolerancia

Histamínová intolerancia (alebo histaminóza) je neznášanlivosť histamínu, ktorý prijmeme aj prostredníctvom jedla. Príčinou intolerancie je nedostatok histamín-degradujúcich enzýmov diaminooxidázy (DAO) a / alebo histamín-N-metyltransferázy (HNMT). Príčinou môže byť aj nesúlad medzi príjmom a degradáciou histamínu v tele. Táto teória bola vyvinutá v 80. rokoch minulého storočia ako súčasť výskumu biogénnych amínov.

Podľa niektorých autorov histamínová intolerancia nie je vrodená, ale získaná choroba. Postihuje takmer 1 % európskej populácie. 80 % chorých pacientov sú ženy stredného veku. Symptómy ochorenia môžu počas tehotenstva zmiznúť, ale opäť sa objavia po pôrode.

Kontrolované individuálne štúdie a komplexná metaanalýza z roku 2003 nedokázali nájsť žiadne vedecké dôkazy o potravinovej intolerancii biogénnych amínov, ako je histamín.

Má sa za to, že neznášanlivosť histamínu sa nevyskytuje ako alergia, ani ako neimunologická potravinová intolerancia, ale ako porucha degradácie enzýmom. Môže byť následkom, alebo pridruženým ochorením iných neznášanlivostí alebo alergií.

Podľa ájurvédy postihujú ťažkosti známe pre nás pod názvom histamínová intolerancia len určitý typ ľudí - typ pitta. Alebo tých ľudí, ktorí majú zdravotnú rovnováhu silno narušenú smerom k pitta dóši. Ájurvéda teda dlhodobo (tisíce rokov) pozná a lieči histamínovú intoleranciu, akurát jej súbor ťažkostí nevolá histamínová intolerancia. Liečba je nanešťastie pochopiteľne špeciálne nastavená len na podmienky Indie a u nás je potrebné ju výrazne upraviť vzhľadom na iné klimatické a slnečné (UVB žiarenie) podmienky.

Voľná definícia po spojení najnovších vedomostí do roku 2021 a po odstránení starších omylov 
Histamínová intolerancia je stav a nie choroba vznikajúca nevyvážením pomeru histamínu a enzýmov (DAO, HNMT) na jeho degradáciu (rozklad) v tele. Niektorí ľudia majú prirodzene nižšiu tvorbu enzýmov na degradáciu histamínu v tele celý život a nie je to choroba. Títo musia prijímať v potrave menej histamínu ako ostatní - len koľko znesú. Iný prípad je keď tí, čo nikdy histamínovú intoleranciu nemali ju získajú počas života. Toto už nie je normálne a môže to zaviniť nejaká choroba (rakovina...), otrava chemikáliami alebo dlhodobý stres. V týchto prípadoch histamínová intolerancia zmizne po odstránení jej príčiny (odstránení masívneho "zdroja" histamínu akým rakovina, niektoré chemikálie aj stres nepochybne sú). 

Každý má nejaké množstvo enzýmov (DAO, HNMT) na degradáciu histamínu. Ak množstvo "prijatého" histamínu prekročí ich degradačné možnosti, tak vzniká zákonite histamínová intolerancia (v každom prípade) a trvá dovtedy, pokým sa opäť "prijímané" množstvo histamínu nezníži na pre enzýmy (DAO, HNMT) únosnú úroveň.

Histamín je v správnej dávke pre telo potrebný. Jeho príliš vysoký alebo príliš nízky dlhodobý "príjem" výrazne zdravotne škodí.

Príznaky 
Možné symptómy po požití potravín bohatých na histamín sú:
 Začervenanie kože, žihľavka, ekzém, svrbenie
 bolesť hlavy, návaly horúčavy, migréna, závrat
 tečúci nos, ťažkosti s dýchaním, bronchiálna astma, bolesť v krku
 nadúvanie (plynatosť), hnačka, zápcha, nevoľnosť / vracanie, bolesť brucha, pálenie záhy
 vysoký krvný tlak (hypertenzia), tachykardia, srdcové arytmie, nízky krvný tlak (hypotenzia)
 menštruačné poruchy (dysmenorea), cystitída, uretritída a podráždenie sliznice ženských genitálií
 retencia vody (edém), edém kostnej drene (BME), bolesť kĺbov
 únava, poruchy spánku
 zmätenosť, nervozita, depresívne nálady

Patologický mechanizmus vzniku 
Histamín je v tele extracelulárne degradovaný prostredníctvom enzýmu diaminoxidáza (DAO) a intracelulárne pomocou histamín-N-metyltransferázy (HNMT). V prípade histamínovej intolerancie je aktivita DAO obmedzená a histamín, ktorý sa dostáva do tela prostredníctvom stravy a histamín tvorený v tele, môže byť iba čiastočne degradovaný. Konzumácia potravín s obsahom histamínu (napr. červeného vína alebo tvrdého syra) vedie k pseudoalergickej reakcii tela. Aktívne alebo pasívne vystavenie sa tabakovému dymu je tiež potenciálnym spúšťačom histamínovej intolerancie, ale táto teória nebola dosiaľ dostatočne študovaná.

Potenciálne nevhodné potraviny pri intolerancii histamínu 
Histamín je najmä v potravinách, v ktorých dochádza ku bakteriálnej fermentácii, ako sú:
 údené mäso, saláma, údená šunka, klobása
 mnohé produkty z rýb, najmä konzervové ryby
 morské plody
 zrelé syry - čím vyšší je stupeň zrelosti, tým vyšší je obsah histamínu
 kyslá kapusta
 pivo
 ocot a výrobky z octu, ako je horčica a nakladané potraviny (napr. nakladaná zelenina)
 červené víno, čím vyšší je stupeň zrelosti, tým vyšší je obsah histamínu. Suché biele vína neobsahujú prakticky žiadny histamín, odporúča sa aj šumivé víno. R. Jarisch však upozorňuje, že francúzske šampanské obsahuje 670 g/l histamínu (šampanské je čiastočne vyrobené aj z červeného hrozna).
 čokoláda: čokoláda neobsahuje histamín, ale ostatné biogénne amíny tyramín a fenyletylamín. Tieto amíny pochádzajú z kakaa. Pri obmedzení príjmu histamínu v strave by ste sa tiež mali vyhnúť príjmu kakaových nápojov a čokolády (v rôznych typoch sladkostí). S. 127/128 in. Mnohokrát je čokoláda falošne silno pozitívna, ale na vine bývajú jej chemické arómy - vanilín a etylvanilín.
 huby a plesne (napr. ušľachtilé formy na rôznych syroch)

Čerstvé potraviny:
 korenia - škorica, zázvor, čierne korenie, čili...
 kyselina jablčná - jablká, melón cantaloupe (vnútri oranžový), mišpule
 černice
 červené ríbizle
 paradajky (vrátane kečupu a pizze)
 jahody
 avokádo
 špenát a iné
 Navyše, aj niektoré potraviny (napr. ananás, papája, orechy a kakaové výrobky), lieky, ktoré spomaľujú degradáciu histamínu, alebo tzv. histamínové liberátory (napr. určité potravinárske prísady) ktoré uvoľňujú histamín v tele.
 Konzumácia alkoholu zvyšuje priepustnosť bunkových membrán, a tým znižuje hranicu tolerancie histamínu. Preto najmä pri kombinácii alkoholu a potravín bohatých na histamín (napríklad červené víno a syry), sa môžu prejaviť veľmi silné reakcie.
Chemické prísady (arómy):

 vanilín
 etylvanilín
 kypriaci prášok do pečiva - z jeho zložiek vysoko pravdepodobne fosforečnan

Iné „zdroje“ histamínu 
Histamín sa okrem príjmu do tela z vonku (cez potraviny) môže uvoľniť aj v tele samotnom. Jeho uvoľnenie vyvolávajú viaceré spúšťače. Patria medzi ne aj rôzne chemikálie (pracie prostriedky, organické rozpúšťadlá...) a stres.

Pracie prostriedky 
Pracie prášky (aj gély a pod.) obsahujú rôzne chemické zložky negatívne pôsobiace najmä na ľudí s histamínovou intoleranciou. Po opraní sa z vlhkého prádla do vzduchu uvoľňujú okrem vodnej pary aj chemikálie pracích prostriedkov, ktoré sa pri plákaní prádla úplne neodstránia (veľmi nepomôže ani viac plákaní). Pre človeka s histamínovou intoleranciou stačí potom len pár minút dýchať takto kontaminovaný vzduch a dostavia sa typické zdravotné ťažkosti. Ich intenzita (a ktoré konkrétne problémy sa dostavia) závisí od dĺžky trvania vdychovania a tiež od koncentrácie chemikálií vo vzduchu (a určite aj od typu chemikálií). 

Postup ťažkostí je zhruba nasledovný (nie úplne kompletný): najprv začne byť človek akoby bez príčiny nervózny (varovný znak), nasleduje bolesť hlavy, následne sa dostaví opuch tela, nastúpi zvýšený očný tlak (znakmi sú svetloplachosť, bolesť očí, slabšia citeľná zmena ostrosti videnia ak sa nosia okuliare), dochádza k zníženiu krvného tlaku a závratiam, nastupuje celková slabosť, nasleduje zvýšená tvorba žalúdočnej kyseliny, nasleduje zvracanie, niekedy až ďalšie dni nasleduje aj pálivá hnačka obsahujúca žalúdočnú kyselinu, pridá sa aj akné, ekzém, afty v ústnej dutine a zápal pohlavných orgánov. Dostavujú sa tiež ťažkosť sústrediť sa na duševnú činnosť, určité narušenie pamäti - ťažkosti spomenúť si a zapamätať si, pomalé čítanie a myslenie a aj celková spomalenosť. Duševné ťažkosti spôsobuje histamín otvorením mozgovej bariéry a tým vpustením protilátok do mozgu. Tieto v mozgu nemajú normálne byť a útočia na mozog čím dochádza k dočasnému (časom opraviteľnému) poškodeniu mozgu a aj očných nervov. Pri dlhom vystavení mozgu týmto protilátkam môže poškodenie presiahnuť únosnosť opráv. Následkom asi je skleróza multiplex.

Postup ťažkostí sa preruší po presune osoby do čistého ovzdušia, ale vdýchnuté chemikálie v tele už sú. Reakcia prebieha ďalej, len bez prilievania oleja do ohňa. Riešením je prádlo sušiť zatvorené na balkóne alebo v izbe, kde nikto nie je. Plákanie navyše trochu pomôže, ale problém nevyrieši. Pozor na "výpary" prádla od susedov v panelákoch.

Organické rozpúšťadlá 
Organické rozpúšťadlá (acetón...) sú zvlášť závažné pre ľudí trpiacich histamínovou intoleranciou. Sú uvoľňované do ovzdušia rôznymi fabrikami (hlavne ropnými rafinériami), ale aj z výrobkov (farby, laky, niektoré molitany z matracov...). Čím dlhšie je im osoba vystavená, tým sa v nej uvoľní väčšie množstvo histamínu. Tiež koncentrácia rozpúšťadla vo vzduchu ovplyvňuje množstvo uvoľneného histamínu v organizme.

Postup ťažkostí (zhodný s postupom pri pracích prostriedkoch, ale môže byť pomalší a ťažkosti môžu byť slabšie a postupová rada nemusí dosiahnuť tak ďaleko ako pri pracích prostriedkoch, lebo koncentrácia vo vonkajšom ovzduší býva väčšinou menšia) je zhruba nasledovný (nie úplne kompletný): najprv začne byť človek akoby bez príčiny nervózny (varovný znak), nasleduje bolesť hlavy, následne sa dostaví opuch tela, nastúpi zvýšený očný tlak (znakmi sú svetloplachosť, bolesť očí, slabšia citeľná zmena ostrosti videnia ak sa nosia okuliare), dochádza k zníženiu krvného tlaku a závratiam, nastupuje celková slabosť, nasleduje zvýšená tvorba žalúdočnej kyseliny, nasleduje zvracanie, niekedy až ďalšie dni nasleduje aj pálivá hnačka obsahujúca žalúdočnú kyselinu, pridá sa aj akné, ekzém, afty v ústnej dutine a zápal pohlavných orgánov. Dostavujú sa tiež ťažkosť sústrediť sa na duševnú činnosť, určité narušenie pamäti - ťažkosti spomenúť si a zapamätať si, pomalé čítanie a myslenie a aj celková spomalenosť. Duševné ťažkosti spôsobuje histamín otvorením mozgovej bariéry a tým vpustením protilátok do mozgu. Tieto v mozgu nemajú normálne byť a útočia na mozog čím dochádza k dočasnému (časom opraviteľnému) poškodeniu mozgu a aj očných nervov. Pri dlhom vystavení mozgu týmto protilátkam môže poškodenie presiahnuť únosnosť opráv. Následkom asi je skleróza multiplex.

K ťažkostiam treba prirátať aj tie, ktoré vyvolávajú organické rozpúšťadlá u všetkých ľudí - teda aj u tých, ktorí nie sú histamínoví intolerantici.

Bratislava 
Bratislava a okolie sú vystavené exhalátom z ropnej rafinérie. Ľudia trpiaci histamínovou intoleranciou si môžu overiť výrazné zhoršenie svojho stavu pri prúdení vzduchu z rafinérie smerom na mesto (smer vetra z juhu, juhovýchodu a východu na sever, severozápad a západ) alebo pri bezvetrí (keď exhaláty neodchádzajú z mesta). Nástup ťažkostí vyvolaných histamínom sa vtedy dostaví aj bez stresu alebo zjedenia potravín s vysokým obsahom histamínu alebo iného zdroja histamínu.

Stres 
Stres spúšťa uvoľnenie histamínu v tele. Množstvo uvoľneného histamínu závisí od dĺžky trvania stresu a od intenzity stresu. Napríklad vyhodenie z práce a hrozba smrti blízkej osoby spúšťajú veľmi silné uvoľnenie histamínu a pre toho, kto trpí histamínovou intoleranciou veľmi silné ťažkosti až s možnosťou nástupu viacerých ochorení a odpadnutia.

Liečba 
Základom liečby je zníženie histamínu v strave. Extrémnym riešením je strava o zemiakoch a ryži, ktorú dermatológovia úspešne používajú už niekoľko desaťročí v liečbe urtikárie. Dlhodobejšie to, ale, nie je zdraviu prospešné riešenie, lebo spôsobí nedostatok vitamínov a iných pre telo nutných látok, a výsledkom bude nástup výrazných, a aj životu nebezpečných zdravotných problémov. Okrem toho, niektoré potraviny (hlavne korenia) a niektoré lieky (napríklad morfín) by mali byť vylúčené zo stravy. Diéta vylučujúca ovocie nie je dlhodobejšie vhodná a je nebezpečná pre zdravie. Navyše niektoré ovocie obsahuje len málo histamínu.

Ak je konzumácia potravín obsahujúcich histamín nevyhnutná, môžu byť účinné antihistaminiká a kyselina kromoglyková. Užívanie diaminoxidázy (DAO) vo forme kapsúl s jedlom môže znížiť príznaky intolerancie histamínu.

"Odstránenie" histamínu zvýšením metabolizmu (na vlastné riziko) 
V prípade akútneho stavu "otravy" histamínom je možné rýchlo a efektívne riešiť situáciu odstránením histamínu z tela zvýšením tvorby enzýmov na degradáciu histamínu (DAO) v tele prostredníctvom zvýšenia metabolizmu (na vlastné riziko). Zvýšenie metabolizmu môže byť, ale, pre niektorých ľudí výrazne zdraviu nebezpečné samo o sebe a aj s ohľadom na to, akým spôsobom sa zvýšenie dosiahne. Dlhodobejšie zvýšenie metabolizmu je zdraviu škodlivé a môže byť aj životu nebezpečné. Najbezpečnejšie je len jednorázové alebo počas "otravy" histamínom trvajúce zvýšenie metabolizmu. Ak si nie ste istý, či je pre vás zvýšenie metabolizmu bezpečné, tak to nerobte, alebo sa poraďte so svojim všeobecným lekárom. Vždy konáte, ale, len na vlastné riziko, lebo lekár má obmedzené možnosti a vedomosti. Mnohí už určite máte so zvyšovaním metabolizmu napríklad kofeínom skúsenosti.

Zvýšenie metabolizmu nie je vhodné a je nežiadúce pri zdravej normálnej prirodzenej obrannej reakcii tela uvoľnením histamínu v tele samotnom pre rôzne dôvody: 

 otrava pokazeným jedlom
 menší krátkodobý stres
 úraz
 choroba
 nákaza baktériami
 nákaza vírusmi
? nákaza parazitmi
 ...

Telo sa, totiž, chráni uvoľnením histamínu. Histamín spustí obrannú reakciu tela, ktorá obsahuje aj vylúčenie množstva žalúdočnej kyseliny a žlče čo je nevyhnutné, prospešné a veľmi účinné. Preto vo vyššie uvedených prípadoch nie je vhodné ani bezpečné zvýšiť metabolizmus a odstrániť histamín! (Ani užiť enzým DAO.) 

Treba sa vyvarovať prílišnému - nadmernému zvýšeniu metabolizmu (príliš veľa kofeínu...), ktoré je pre telo výrazne nebezpečné až životu nebezpečné. Zvyšujte metabolizmus čo najmenej - len koľko je nutné! Osobitne škodlivý je privysoký metabolizmus pre deti, ktoré ešte rastú!!! Teda metabolizmus zvyšujte len v prípade potreby, len aby ste prekonali stav keď vám je zle z histamínu. U detí histamín ovplyvňuje tvar a výšku tela. Primálo histamínu u detí pravdepodobne spôsobuje privysoké a hlavne príliš až choro útle (kostra) postavy, a škaredú "natiahnutú" tvár s výraznými črtami. Histamín, totiž, pravdepodobne znižuje "krotí" v tele rastový hormón (nie priamo, ale viac krokovou postupnou reakciou).

Spôsoby zvýšenia metabolizmu 
Metabolizmus sa dá zvýšiť veľmi rozličným spôsobom (prílišné zvýšenie metabolizmu je, ale, životu a zdraviu nebezpečné!):

 užitím (na vlastné riziko) niečoho na čo telo reaguje zvýšením metabolizmu. (Pri dlhodobejšom užívaní sa vytvára návykový efekt a telo už nereaguje ako by sme potrebovali, preto je tento spôsob vhodný len krátkodobo. U jednotlivých látok sa, ale, doba, po ktorej si na ne telo navykne výrazne líši):
 D vitamín (Nepresiahnuť 4000 IU denne, ale pre niekoho je aj menšia dávka nebezpečná. Ak niekto dostatočne chodí v lete na slnko, tak pre neho môže byť nevhodné užívať D vitamín, lebo ho môže mať dostatok a nadbytok všetkého zdraviu škodí. Jednorázové primerané užitie, ale nemá výrazný vplyv na zásoby D vitamínu v tele a pre väčšinu ľudí nie je nebezpečné.)
 C vitamín (nepresiahnuť 40 mg denne, ale pre niekoho je aj menšia dávka nebezpečná; C vitamín ničí pigment v tele - aj obranné opálenie tela proti slnečnému žiareniu, a preto v lete pri chodení na slnko je pre niektorých ľudí nevhodné užiť aj menej ako 40 mg C vitamínu)
 kofeín (pre niektorých je kofeín zdraviu škodlivý; nekombinovať intenzívny šport a kofeín)
 cukor (pre niektorých je cukor zdraviu škodlivý)
 tuk (pre niektorých je tuk zdraviu škodlivý)
 ...
 intenzívnou pohybovou aktivitou (na vlastné riziko) (menší účinok na zvýšenie metabolizmu oproti predchádzajúcemu bodu):
 beh (pre niektorých je beh zdraviu škodlivý)
 posilňovanie (pre niektorých je posilňovanie zdraviu škodlivé)
 ...
 vystavením tela (na vlastné riziko):
 teplu (teplo dvíha metabolizmus, ale vo väčšom len dočasne, kým sa mu telesná regulácia prispôsobí - ? 1 deň - napríklad prvý deň "vlny" letnej horúčavy)
 chladu (pobyt v chlade dvíha metabolizmus - prechádzka vonku v januári)

Niektoré príznaky privysokého metabolizmu 

 zápcha
 šedivejšie očné bielka s vystúpenými cievami - nízky očný tlak
 slabé trávenie - problémy stráviť jedlo - málo žalúdočnej kyseliny
 fyzická slabosť - nedostatok energie - nie pocitový, ale skutočný
 výrazne nadmerný nepokoj mysli, problémy sústrediť sa
 problémy s pamäťou - zabúdanie
 problémy so svalmi - atrofia, slabosť
 problémy s kĺbami - nedostatočná regenerácia opotrebenia kĺbov
 príliš suchá koža
 dehydratácia
 ...

Niektoré príznaky sú badateľné ihneď po "prestrelení" metabolizmu privysoko a iné sa dostavia až po niekoľkých dňoch.

Nežiadúce zníženie metabolizmu 
Metabolizmus sa dá vlastným pričinením aj znížiť, no je to pri "otrave" histamínom (u niektorých ľudí aj mimo nej) nevhodné, nežiadúce a pravdepodobne zdraviu škodlivé. 

Metabolizmus znižuje: 

 nedostatok spánku
 pridlhý spánok
 užitie (aj vdýchnutie) ketokyselín (acetón...)
 spaľovanie tuku v tele (chudnutie)
 užitie melatonínu
 nedostatok denného svetla
 nočné smeny
 nedostatok jedla
 nedostatok vitamínov
 ...

Ájurvéda 
Starovekí Indovia poznali histamínovú intoleranciu už v dobe vytvorenia véd (pred asi päťtisíc rokmi?). Ájurvéda rozdeľuje ľudí podľa ich vlastností do troch dóš. Z nich pitta dóša predstavuje ľudí trpiacich histamínovou intoleranciou aj ľudí s nábehom na histamínovú intoleranciu. Teda ľudí s nižšou toleranciou histamínu, respektíve s prirodzene nižším počtom protilátok proti histamínu. Ájurvéda ponúka aj riešenia, ale sú určené pre obyvateľov žijúcich v podmienkach Prednej Indie. Preto sú pre podmienky strednej Európy z veľkej časti nevhodné. Tiež sú prítomné mnohé vážne až nebezpečné omyly vyplývajúce zo stavu poznania pred päťtisíc rokmi. Preto nie je vhodné riešiť histamínové problémy úplne podľa návodu pre pitta dóšu z Ájurvédy. Treba sa vyvarovať najmä odporúčanému užívaniu korení, podpore trávenia a detoxikácii. Popri tom ale treba povedať, že opis pitta dóše v Ájurvéde ešte stále v mnohom predbieha dnešný stav vedomostí v zdravotníctve o histamínovej intolerancii. Veľa vedomostí je tu jedinečných a užitočných. Ájurvéda umožňuje pochopiť kto a prečo trpí histamínovou intoleranciou lepšie ako súčasné zdravotníctvo. Tiež zachádza na rozdiel od súčasného zdravotníctva do podrobností v rôznych oblastiach vlastností osoby typu pitta (nie len čo sa týka zdravia). Preto je vhodné si prečítať opis pitta dóše, ale treba k nemu pristupovať veľmi kriticky a to hlavne k niektorým ponúkaným riešeniam. Bolo by vhodné, aby ájurvédske riešenia podrobne opravil odborník (lekár) na histamínovú intoleranciu. A vylúčil to, čo je nevhodné a nebezpečné.

Podľa Ájurvédy dochádza k histamínovej intolerancii (a ďalším problémom) u ľudí typu pitta pri narušení rovnováhy pitta dóše. Uvádza aj, čo rovnováhu narušuje, aké sú prejavy jej narušenia a čo zlepšuje stav. Mnohé riešenia sú ale chybné, čo je pochopiteľné na vedomosti z pred asi päťtisíc rokov.

Literatúra 
 Abbot, Lieners, Mayer, Missbichler, Pfisterer, Schmutz: Nahrungsmittelunverträglichkeit (Histaminintoleranz). HSC, Mauerbach 2006, ISBN 3-9502287-0-5.
 Reinhart Jarisch: Histamin-Intoleranz, Histamin und Seekrankheit. Thieme 2004, ISBN 3-13-105382-8.
 Nadja Schäfers: Histaminarm kochen – vegetarisch. pala-Verlag, Darmstadt 2009, ISBN 978-3-89566-263-8.
 Anja Völkel: Gesunde Küche: bewusst genießen – schmackhaft & lecker. AVA-Verlag, 2013, ISBN 978-3-944321-13-4.
 I. Reese: Streitthema Histaminintoleranz. (CME zertifizierte Fortbildung) In: Der Hautarzt. 65, 2014, S. 559–566, doi:10.1007/s00105-014-2815-2.

Referencie

Externé odkazy 
 histaminintoleranz.net – Allgemeine Informationsplattform zum Thema
 Schweizer Interessensgemeinschaft Histamin-Intoleranz (SIGHI)
 Informationsplattform, Schwerpunkt Histaminintoleranz
 Diskussionsforum, Schwerpunkt Histaminin-Intoleranz
 Verträglichkeit von histaminhaltigen Lebensmitteln (PDF; 28 kB)

Metabolické poruchy
Alergiológia